
Parlamentul României

Camera Deputaţilor

	Comisia pentru muncă şi protecţie socială


	
	Comisia pentru sănătate şi familie


	Nr. 4c-9/98
	
	Nr. 4c-10/51


Bucureşti, 24 martie 2021
Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr.209/2020 privind modificarea art.IV alin.(6) din Ordonanţa de urgenţă a Guvernului nr.180/2020 pentru modificarea şi completarea Legii nr.136/2020 privind instituirea unor măsuri în domeniul sănătăţii publice în situaţii de risc epidemiologic şi biologic, a Ordonanţei de urgenţă a Guvernului nr.158/2005 privind concediile şi indemnizaţiile de asigurări sociale de sănătate, precum şi pentru stabilirea unor măsuri cu privire la acordarea concediilor medicale şi pentru reglementarea unor măsuri în domeniul sănătăţii cauzate de evoluţia răspândirii infecţiilor determinate de virusul SARS-CoV-2, trimis Comisiei pentru muncă şi protecţie socială şi Comisiei pentru sănătate și familie în procedură de urgenţă, cu adresa 
nr. PLx 81/2021 din 8 februarie 2021, pentru dezbatere şi examinare pe fond.

    PREŞEDINTE, 



PREŞEDINTE,

Oana Silvia Țoiu


     dr.Nelu Tătaru

Bucureşti, 24 martie 2021
RAPORT  COMUN

asupra proiectului de Lege pentru aprobarea Ordonanţei de urgenţă a Guvernului nr.209/2020 privind modificarea art. IV alin.(6) din Ordonanţa de urgenţă a Guvernului nr.180/2020 pentru modificarea şi completarea Legii nr.136/2020 privind instituirea unor măsuri în domeniul sănătăţii publice în situaţii de risc epidemiologic şi biologic, a Ordonanţei de urgenţă a Guvernului nr.158/2005 privind concediile şi indemnizaţiile de asigurări sociale de sănătate, precum şi pentru stabilirea unor măsuri cu privire la acordarea concediilor medicale şi pentru reglementarea unor măsuri în domeniul sănătăţii cauzate de evoluţia răspândirii infecţiilor determinate de virusul SARS-CoV-2
În temeiul art.94 şi 115 alin (3) din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială şi Comisia pentru sănătate și familie, au fost sesizate, prin adresa nr. PLx 81/2021 din 1 februarie 2021, cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.209/2020 privind modificarea art. IV alin.(6) din Ordonanţa de urgenţă a Guvernului nr.180/2020 pentru modificarea şi completarea Legii nr.136/2020 privind instituirea unor măsuri în domeniul sănătăţii publice în situaţii de risc epidemiologic şi biologic, a Ordonanţei de urgenţă a Guvernului nr.158/2005 privind concediile şi indemnizaţiile de asigurări sociale de sănătate, precum şi pentru stabilirea unor măsuri cu privire la acordarea concediilor medicale şi pentru reglementarea unor măsuri în domeniul sănătăţii cauzate de evoluţia răspândirii infecţiilor determinate de virusul SARS-CoV-2.

Proiectul de lege are ca obiect de reglementare aprobarea Ordonanței de urgență a Guvernului nr. 209/2020 care prevede modificarea unor acte normative în vederea stabilirii unor măsuri graduale, astfel încât să nu fie afectată direct asigurarea continuităţii în acordarea actului medical de către medicii de familie în contextul epidemiologic actual. 
Principalele intervenţii legislative vizează următoarele: 
· reducerea la maximum 10% a procentului de 50% reglementat la art.IV alin.(6) din Ordonanţa de urgenţă a Guvernului nr.180/2020, prevăzut în cazul nerespectării culpabile de către medicul de familie a oricăreia dintre obligaţiile contractuale, procent care se va aplica gradual în funcţie de numărul de constatări a abaterilor; 

· clarificarea prevederilor art.38 alin.(3) lit. g) din Legea-cadru nr.153/2017 privind poziţia distinctă din bugetul Fondului naţional unic de asigurări sociale de sănătate din care se asigură transferurile sumelor necesare acordării sporurilor prevăzute pentru situaţii de risc epidemiologic, respectiv, de la titlul VI "Transferuri între unităţi ale administraţiei publiceˮ precum şi din bugetul de stat pentru personalul de specialitate medico-sanitar şi auxiliar sanitar din serviciile de ambulanţă publice, 

· adaptarea cadrului legal astfel încât să fie respectat dreptul persoanelor asigurate la concedii medicale şi indemnizaţiile aferente cuvenite, pentru care direcţiile de sănătate publică au instituit măsura izolării la domiciliu sau la o locaţie declarată, dar pentru care nu au putut fi emise documentele doveditoare, având în vedere volumul de activitate şi numărul crescut al persoanelor infectate cu coronavirusul SARS-CoV-2 în termenul de 30 de zile de la data intrării în vigoare a Ordonanţei de urgenţă a Guvernului nr.180/2020.

La întocmirea prezentului raport comun, Comisiile au avut în vedere:

· avizul favorabil al Consiliului Legislativ (nr.1220/02.12.2020)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/83/23.02.2021)
· avizul favorabil al Comisiei pentru egalitatea de șanse pentru femei și bărbați (nr.52/16.02.2021).

Proiectul de lege a fost adoptat de Senat în şedinţa din 1.02.2021.

În conformitate cu prevederile Regulamentului Camerei Deputaţilor, republicat, Comisiile au dezbătut proiectul de lege în şedinţe separate. 
Membrii Comisiei pentru muncă şi protecţie socială au dezbătut proiectul de lege în şedinţa din data de 16 martie 2021 şi au hotărât, cu unanimitate de voturi, aprobarea proiectului de lege în forma prezentată de Senat.

La lucrările comisiei şi-au înregistrat prezenţa 21 de deputaţi, din totalul de 21 de membri ai comisiei.

La dezbateri a participat, în conformitate cu prevederile art.55 şi 56 din Regulamentul Camerei Deputaţilor, republicat, cu modificările şi completările ulterioare, domnul Cătălin Boboc, Secretar de Stat în cadrul Ministerului Muncii și Protecției Sociale.

Membrii Comisiei pentru sănătate și familie au dezbătut proiectul de lege în şedinţa online din 23 martie 2021 şi au hotărât, cu majoritate de voturi, aprobarea proiectului de lege în forma prezentată de Senat.

La lucrările comisiei şi-au înregistrat prezenţa deputaţii, membri ai comisiei, conform listei de prezenţă.

Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.91 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor, cele două Comisii propun Plenului Camerei Deputaţilor adoptarea proiectului de lege în forma prezentată de Senat.

   PREŞEDINTE,



  PREŞEDINTE,
Oana Silvia Țoiu


dr.Nelu Tătaru
  SECRETAR,


           SECRETAR,
Tudor Polak   



Liviu Ioan Balint
Șef birou Lidia Vlădescu

Întocmit,
Consilier parlamentar Sorina Szabo

                                     Şef birou Cristina Bologan

